b'\n_START_ARTICLE_\nRuuponsaari\n_START_PARAGRAPH_\nRuuponsaari oli Rantasipi-ketjun ensimm\xc3\xa4inen hotelli ja se sijaitsi Viitasaarella samannimisess\xc3\xa4 saaressa. Soliskyl\xc3\xa4n kyl\xc3\xa4ss\xc3\xa4 sijannut hotelli purettiin vuonna 2013. _NEWLINE_Ruuponsaari valmistui vuonna 1966. 1970-luvulla majoituskapasiteettia kasvatettiin m\xc3\xb6keill\xc3\xa4, parhaimmillaan Ruuponsaaressa oli y\xc3\xb6sija 212 hengelle. Matkailu tyrehtyi kuitenkin 1970-luvun puoliv\xc3\xa4liss\xc3\xa4 \xc3\xb6ljykriisiin, joten sesonkien v\xc3\xa4liss\xc3\xa4 hotelli oli suljettuna. Matkailijoita koetettiinkin houkutella liikunnallisilla aktiviteeteilla, erityisesti talviliikunnalla kuten maastohiihdolla. Siit\xc3\xa4 huolimatta Ruuponsaari siirtyi vuonna 1982 Viitasaaren Rantaloma Oy:lle, joka jatkoi toimintaa vuoteen 1986 saakka._NEWLINE_Vuonna 1987 toiminnan aloitti Ruupon Lomat Oy, joka oli oululaisten liikemiesten yhti\xc3\xb6. Kiinteist\xc3\xb6\xc3\xb6n tehtiin t\xc3\xa4ydellinen muodonmuutos, mutta viisivuotisjuhlien j\xc3\xa4lkeen yhti\xc3\xb6 p\xc3\xa4\xc3\xa4tyi konkurssiin syksyll\xc3\xa4 1992._NEWLINE_Pakkohuutokaupasta Ruuponsaaren ostanut S\xc3\xa4\xc3\xa4st\xc3\xb6pankki vuokrasi tilat Loma-Ruuppo-yhti\xc3\xb6lle, joka p\xc3\xa4\xc3\xa4tyi konkurssiin syksyll\xc3\xa4 1994. Kes\xc3\xa4ll\xc3\xa4 1995 toimintansa aloitti Kekri-hotelli. Kristillisess\xc3\xa4 hengess\xc3\xa4 toimineessa hotellissa majoitushinnat olivat halvat ja alkoholia ei tarjoiltu. Syksyll\xc3\xa4 1996 omistajina olivat hetken ruotsalaiset liikemiehet. _NEWLINE_Vuonna 1998 Ruuponsaari siirtyi Viitapuu-yritt\xc3\xa4jien Paanasten omistaman yhti\xc3\xb6n haltuun. 2000-luvun alussa alueelle suunniteltiin golfkentt\xc3\xa4\xc3\xa4. Kes\xc3\xa4ll\xc3\xa4 2013 hotellissa oli vesivahinko, jonka seurauksena Panvest Oy p\xc3\xa4\xc3\xa4tti rakennuksen purkamisesta 15. elokuuta 2013.'